|  |
| --- |
| **Enhed:**Fiskeripolitisk Kontor (FPK) |
| **Sagsbehandler:**Martin Chemnitz Mortensen |
| **Dato:**15-04-2019 |
| **Sagsnummer:**2019 - 15262 |
|  |

**Erhvervsøkonomiske konsekvensvurdering**

**Udkast til bekendtgørelse om ændring af bekendtgørelse om regulering af fiskeriet**

**Bekendtgørelsens indhold**

Bekendtgørelsen ændrer i bekendtgørelse om regulering af fiskeriet. Med ændringen bliver der af mængder afsat til kystfiskerordningerne afsat en mængde til at dække utilsigtede bifangster af torsk og tunge i en række farvande.

**Administrative konsekvenser**

For at få mulighed for at afskrive fangster af utilsigtede bifangster kræves det, at ejere af fartøjer, der ønsker at afskrive de utilsigtede bifangster, optages på en relevant licensliste. For at blive optaget på en licensliste, skal der indsendes anmodning til Fiskeristyrelsen herom.

For at blive optaget på en af de pågældende licenslister, skal fartøjet være registreret i den tidsubegrænsede kystfiskerordning. Per 10. april 2019 er der registreret 62 fartøjer i den tidsubegrænsede kystfiskerordninger. De vides ikke, hvor mange af disse fartøjer, der har mulighed for og ønske om at blive optaget på en eller flere af licenslisterne med henblik på, at kunne afskrive utilsigtede bifangster.

**Skatter, afgifter, subsidier m.v.**

Der er ingen ændringer i skatter, afgifter, subsidier m.v. som følge af bekendtgørelsen.

**Øvrige efterlevelsesomkostninger**

Der er ingen øvrige efterlevelsesomkostninger som følge af bekendtgørelsen.

**Adfærdsvirkninger**

Ved at få mulighed for at afskrive fangster af utilsigtede bifangster for torsk og tunge, vil fiskere der normalt skal stoppe sit fiskeri på grund af manglende kvote for disse arter, kunne fortsætte deres fiskeri, og derved forbedre sine indtægtsmuligheder.

**BNP**

Der er ingen påvirkninger af BNP som følge af bekendtgørelsen.

FISKERIPOLITISK KONTOR